Internacia Vintra Universitato

Internacia Vintra Universitato (IVU) estas serio de esperantlingvaj fakaj prelegoj, prezentata dum la Esperanto-evento Internacia Festivalo en la jarŝanĝa semajno de la 27-a de decembro ĝis la 3-a de januaro en Germanio. Temas pri la vintra ekvivalento de la Internacia Kongresa Universitato (IKU), kiu antaŭe nomiĝis Internacia Somera Universitato (ISU). IVU unuafoje okazis en 2007-08 dum la Internacia Festivalo en Düsseldorf, samloke en 2008-09, sekvis du sesioj en Nördlingen (2009-10 kaj 2010-11), poste en Xanten (2011-12), Dortmund (2012-13) kaj Jülich (2013-14). Kunordiganto de la programo de IVU kaj rektoro de la evento estas Amri Wandel.

Internacia Vintra Universitato samtempe estas studadsesio de Akademio Internacia de la Sciencoj (mallonge AIS), same kiel estas IKU-AIS ekde 1995. Kiel en IKU-AIS, fine de ĉiuj IVU-kursoj estas ebleco ekzameniĝi kaj akiri AIS-atestojn.

 Eksteraj rilatoj 

 resumaj prezentoj de la prelegoj de IVU 2010-2011, dokumento en formato PDF  
 resumaj prezentoj de la prelegoj de IVU 2011-2012, dokumento en formato PDF  
 resumaj prezentoj de la prelegoj de IVU 2012-2013, dokumento en formato PDF  
 resumaj prezentoj de la prelegoj de IVU 2013-2014, dokumento en formato PDF  

Kategorio:AIS
Kategorio:Esperanto-movado